Lev Berg

Lev Semjonovitš Berg (ka Leo Semenovich Berg) (14. märts (2. märts vkj) 1876 Bender – 24. detsember 1950 Leningrad) oli vene geograaf, ihtüoloog ja evolutsiooniteoreetik. 

Ta oli teadlasena erakordselt viljakas ja põhjalik, avaldades üle 20 raamatu ja monograafia, nende hulgas suurülevaated Venemaa kalastikust, Venemaa maastikugeograafilisest rajoneerimisest, klimatoloogiast jmShapovalov, Leo 1951. Leo Semenovich Berg, 1876–1950. Copeia 1951(3): 185–186.. 

Aastal 1922 ilmunud raamat "Nomogenees" kirjeldas orgaanilist evolutsiooni kui seaduspäradel põhinevat protsessi – nomogeneesi. Ta väitis, et liikide teket ei põhjusta looduslik valik, vaid mutatsioonid, ja et loodusliku valiku roll on teisejärguline. See osutus üheks kõige mõjukamaks darvinismikriitiliseks teadusteoseks 20. sajandil. Sellele toetusid oma töödes Aleksandr Ljubištšev, Sergei Meien jt.

1940–1950 oli Berg Vene Geograafiaseltsi president.

Tema järgi on nimetatud Bergi mäed (6 nunataki rivi) Antarktikas. Severnaja Zemlja Oktoobrirevolutsiooni saarel ja Franz Josephi maa suurimal saarel Georgi maal asub Bergi neem.

Eesti maastikuteadlastest on Bergi õpilane olnud Eduard MarkusViktor Masing 1977. L. S. Berg uurijana, juurdlejana ja innustajana. Rmt.: Pravdin, I.; Tšepurnov, V., Akadeemik L. S. Berg (1876–1950). Tallinn: Valgus, lk. 52–54..

Teoseid
Berg, Leo S. 1969. Nomogenesis or Evolution Determined by Law. (Translated from the Russian edition (1922) by J.N. Rostovtsov.) Cambridge: MIT Press.

Viited

Kategooria:Venemaa zooloogid
Kategooria:Venemaa geograafid
Kategooria:Ihtüoloogid
Kategooria:Moskva ülikooli vilistlased
Kategooria:Tööpunalipu ordeni kavalerid
Kategooria:Sündinud 1876
Kategooria:Surnud 1950